**Zirci Közös Önkormányzati Hivatal**

a közszolgálati tisztviselőkről szóló 2011. évi CXCIX. törvény 45. § (1) bekezdése alapján

pályázatot hirdet

**Zirci Közös Önkormányzati Hivatal
Városfejlesztési Osztály

városfejlesztési osztályvezető**

munkakör betöltésére.

**A közszolgálati jogviszony időtartama:**

határozatlan idejű közszolgálati jogviszony

**Foglalkoztatás jellege:**

Teljes munkaidő

**A vezetői megbízás időtartama:**

A vezetői megbízás határozatlan időre szól.

**A munkavégzés helye:**

Veszprém megye, 8420 Zirc, Március 15. tér 1.

**A munkakör betöltője által ellátandó feladatkörök:**

29/2012. (III.7.) Korm. rendelet 1. melléklet 32. pontja alapján település-, terület- és vidékfejlesztési, település-üzemeltetési feladatkör

**Ellátandó feladatok:**

Európai Uniós és hazai pályázatok teljes körű ügyintézésében közreműködés: előkészítés, megvalósítás koordinálása, beszerzések, közbeszerzések, kifizetési kérelmek, szakmai beszámolók összeállítása, hatósági engedélyek beszerzése, hatósági ügyek intézése (földhivatali, építésügyi, vízügyi, közlekedési, örökségvédelmi, stb.), tervezők koordinációja, műszaki tervek véleményezése, építési beruházások nyomon követése, képviselő-testületi és bizottsági előterjesztések készítése. Az osztály munkájának vezetése.

**A munkakörhöz tartozó főbb tevékenységi körök:**

Európai Uniós és hazai pályázatok teljes körű ügyintézésében közreműködés, a Városfejlesztési Osztály vezetése.

**A munkakör betöltője irányítása alá tartozó szervezeti egységek megnevezése:**

Városfejlesztési Osztály

**Az irányítása alá tartozó személyek száma:** 2 fő

**Jogállás, illetmény és juttatások:**

A jogállásra, az illetmény megállapítására és a juttatásokra a közszolgálati tisztviselőkről szóló 2011. évi CXCIX. törvény rendelkezései, valamint a(z) Zirci Közös Önkormányzati Hivatal Közszolgálati Szabályzatának rendelkezései az irányadók.

**Pályázati feltételek:**

* Magyar állampolgárság,

- Cselekvőképesség,

* Büntetlen előélet,
* Egyetem, vagy főiskola, a 29/2012.(III.7.) Korm. rendelet 1. melléklet 32. pontjában az I. besorolási osztályban meghatározott végzettség, szakképzettség és feltétel;
* Vagyonnyilatkozat-tételi eljárás lefolytatása.

**A pályázat elbírálásánál előnyt jelent:**

* Pályázatok lebonyolításában szerzett legalább 1-3 éves szakmai tapasztalat;
* Önkormányzati területen szerzett legalább 1-3 éves szakmai tapasztalat;
* Európai és hazai pályázatok lebonyolításával kapcsolatos legalább 1-3 éves szakmai tapasztalat;
* Közigazgatási szakvizsga megléte.

**A pályázat részeként benyújtandó iratok, igazolások:**

* A 87/2019.(IV.23.) Korm. rendelet - 9. § (1) bekezdése alapján - 1. mellékletében meghatározott adattartalmú közszolgálati önéletrajz;
* 3 hónapnál nem régebbi erkölcsi bizonyítvány vagy annak igénylését bizonyító okirat másolata a Kttv. 42. § (1) és (1a) bekezdésében foglaltak alapján;
* A végzettsége(ke)t, szakképzettsége(ke)t igazoló dokumentumok másolata;
* Szakmai tapasztalatot igazoló dokumentumok másolata;

**A munkakör betölthetőségének időpontja:**

A munkakör a pályázatok elbírálását követően azonnal betölthető.

**A pályázat benyújtásának határideje:** 2021. szeptember 10.

A pályázati kiírással kapcsolatosan további információt Viziné Dr. Horváth Judit jegyző nyújt, a 06-88-593-702 -os telefonszámon.

**A pályázatok benyújtásának módja:**

* Postai úton, a pályázatnak a Zirci Közös Önkormányzati Hivatal címére történő megküldésével (8420 Zirc, Március 15. tér 1.). Kérjük a borítékon feltüntetni a pályázati adatbázisban szereplő azonosító számot: VP01-Ö/379-1/2021, valamint a munkakör megnevezését: városfejlesztési osztályvezető
* Elektronikus úton Viziné dr. Horváth Judit jegyző részére a jegyzo@zirc.hu e-mail címen keresztül

**A pályázati eljárás, a pályázat elbírálásának módja, rendje:**

A jegyző értékeli a pályázatokat, szükség szerint a pályázókat személyesen meghallgatja. A pályázatról a polgármester egyetértésével a jegyző dönt. A pályázók a pályázat eredményéről az elbírálást követően értesítést kapnak. Az eredménytelen pályázók anyagát visszaküldjük. A munkáltató a pályázat eredménytelenné nyilvánításának a jogát fenntartja.

**A pályázat elbírálásának határideje:** 2021. szeptember 20.

**A pályázati kiírás további közzétételének helye, ideje:**

* www.zirc.hu - 2021. augusztus 16.
* www.borzavar.hu - 2021. augusztus 16.
* www.lokut.hu - 2021. augusztus 16.

**A munkáltatóval kapcsolatos egyéb lényeges információ:**

A munkakör betöltése 6 hónap próbaidő kikötésével történik. A pályázat részeként benyújtandó további iratok: Tetszőleges számú referencia bemutatása a pályázatokban való közreműködéssel, lebonyolítással, projektmenedzseri feladatok ellátásával kapcsolatosan. A pályázó beleegyező nyilatkozata arról, hogy az egészségügyi alkalmassági vizsgálatnak eleget tesz; A pályázó nyilatkozata arról, hogy a pályázati anyagában foglalt személyes adatainak a pályázati eljárással összefüggő kezeléséhez hozzájárul, a benyújtott pályázati anyagot a pályázati eljárásban részvevők megismerhetik; A pályázó nyilatkozatai arra vonatkozóan, hogy nem áll cselekvőképességet kizáró vagy korlátozó gondnokság alatt, valamint nem áll hivatalvesztés fegyelmi büntetés hatálya alatt, amely miatt közigazgatási szervnél nem alkalmazható; A pályázó nyilatkozata arról, hogy alkalmazása esetén a Kttv. 84. § (1) bekezdés és 85. §-a szerinti összeférhetetlenség nem áll fenn vele szemben; A pályázó nyilatkozata arra vonatkozóan, hogy a vagyonnyilatkozat-tételi kötelezettségének eleget tesz. Az adatkezelés célja: a tisztségre megfelelő pályázó kiválasztása. Az adatkezelés jogalapja: EU 2016/679. számú rendelet 6. cikk 1) bekezdése a) pontja alapján az érintett magánszemély hozzájárulása. Az adatkezelés időtartama: sikeres pályázó kiválasztását követő 30. nap. Ezt követően a sikertelen pályázati anyagok visszaküldésre kerülnek.